MOKUNA XXVI 
A lohe ka Makaula i keia mea, alaila, hoomaopopo lea ae la ka 
Makaula, o ka mea no keia ana e imi nei. Aka hoi, i mea e maopopo 
lea ai, naue aku la ka Makaula ma kahi kaawale, a pule aku la i 
kona akua e hooiaio mai i ka olelo a ke kaikamahine. 
A pau kana pule ana, hoi mai la a hiamoe iho la, a iloko a kona 
manawa hiamoe, hiki mai la ma o ua Makaula nei, ke kuhikuhi ma 
ka hihio, mai kona akua mai, me ka olelo mai, “ Ua hiki mai ka 
manawa e hookoia’i kou makemake, a e kuu ai hoi ka luhi o kou 
imi ana ika loa. Ano hoi, o ka mea nona ke kamailio ana nona iho 
ia oukou, ola no ua mea la au i imi al. 
“ Nolaila, e ala ae oe, a e lawe i kau mea i hoomakaukau ai nona, e 
waiho aku i kau mohai imua ona, me ka hoomaikai mua me ka inoa 
o kou akua. 
“A pau kau hana, alaila, mai kali, e lawe koke aku ia lakou ma 
keia po no i Kauai, a hoonoho i na pali o Haena, iuka o Honopu- 
waiakua.” 
Ma keia mea, puoho ae Ja ka Makaula mai kona hiamoe ana, ala 
ae la oia a lalau aku la i ka puaa a me ka moa, a hahau aku la imua 
o Laieikawai, me ka olelo aku, “ Pomaikai wau e kuu Haku, i ka 
hoike ana mai a kuu akua ia oe, no ka mea, he nui ko’u manawa 1 
ukali aku ai ia oe, me ka manao e loaa ka pomaikai mai a oe mai. 
“A nolaila, ke noi aku nei au ia oe e ae mai, e malamaia keia mau 
iwi ma kou lokomaikai e kuu Haku, a e waiho pu ia ka pomaikai me 
ka’u mau mamo a hiki i ka’u hanauna hope.” 
T aku o Laieikawai, “ E ka makua, ua hala ke kau o ko’u pomaikai 
nui, no ka mea, ua lawe aku o Waka i ka hoopomaikaiia mai o’u aku 
nei; aka, ma keia hope aku, e kali oe a loaa ia’u he pomaikai oi aku 
mamua o ka pomaikai a me ka hanohano i loaa mua ia’u, alaila, 0 oe 
pu kekahi me makou ia hoopomaikaiia.” 
A pau keia mau mea, lawe ae la ka Makaula e like me ke kauoha a 
kona akua, holo aku la ia po a hoonoho i kahi i kauohaia. 
T ua Makaula nei me kana mau kaikamahine mauka o Honopuwaia- 
kua, a he mau la ko lakou malaila. He mea maui ua Makaula nei ke 
kaahele i kekahi manawa. 
Tloko o kona la e hele ana ma kona ano Makaula, ia ia hoi i hiki aku 
al i Wailua. Aia hoi, ua hoakoakoaia na kaikamahine puupaa a 
pau o Kauai, ma o ka poe kaukaualii me na kaikamahine koikoi, 
mamuli nae o ka olelo kuahaua a Aiwohikupua, e laweia mai na 
kaikamahine puupaa imua o ke Alii, o ka mea a ke Alii e lealea ai, 
oia ka wahine a ke Alii (Aiwohikupua). 
547 
